42Xe Liveka neni'a ilou milomu aloxo ne la mikalaa anaxeu 'ilie Iakovo sou mune'e noxie. Mune'e muxali la ane mivikalanu aloxo 'o, “Nalomu, vivine Esau la'iaxu mo umasaxa lexe uvene nasoli. 43Nalomu mo na'oxo aloxo eni alemolu noxine o. Nalutu ane alalae 'osi mo na'ume ulai noxou iameni Lavani, eni vivilo, anu a uxoxoolu ne Alani. 44Nalai naxoo noxou ne mo lexe vivine tanu lelemesou 45mo lexe iou si'isou mii e ne'oxo noxou, la sou eni apalusou vile sou ulai uno'ine une'eneni. Xo eni amasaxa lexe ngingi ta 'alixe tamei 'o mamu ngakalu no voxo vilesisi.” 46Alaxu vile la Liveka mivikalanu mulue Aisaki aloxo 'o, “Eni amamaisi'a Esau ta semasemau tamei 'o la opoleli laixui'a uasi, mo etotosa noxi'a. Male lexe Iakovo kalumo u'uluxe sema vile noxi'a ta Keti la, la male eni ne asolisi.”